Nebi Sefa

Nebi Sefa (1861–1942) ishte aktivist politik shqiptar dhe nënshkrues i Deklaratës së Pavarësisë së Shqipërisë.

Sefa lindi në Lushnje më 1861. Përkrahu Kongresin e Manastirit dhe filloi të propagandojë shkrimin e shqipes me gërma latine. Mori pjesë në kryengritjen e përgjithshme të viteve 1911 dhe 1912. Në nëntor të atij viti u zgjodh delegat i Lushnjes për në kuvendin e Vlorës. Sefa mori pjesë në mbledhjen e parë të këtij kuvendi historik dhe më 28 nëntor nënshkroi aktin e pavarësisë, me siglën “Nebi Sefa Lushja”. Me forcat e tij, i erdhi në ndihmë organizimit të njësive të para ushtarake të qeverisë së Vlorës, në zonën e Mallakastrës, së bashku me ministrinë e Luftës, kreu i së cilës ishte Mehmet pashë Kalkandeleni Tetova (Dërralla). Në vitet 1920 përkrahu kursin politik të ndjekur prej forcave fanoliane. Vdiq në Lushnjë më 1942.

Shiko edhe

 Nënshkruesit e Deklaratës së Pavarësisë së Shqipërisë

 Referime 

Kategoria:Nënshkruesit e Deklaratës së Pavarësisë së Shqipërisë
Kategoria:Biografi shqiptare
Kategoria:Lindje 1861
Kategoria:Vdekje 1942
Kategoria:Njerëz nga Lushnja
Kategoria:Njerëz nga Vilajeti i Janinës